184 Wissenschaffcl. Abhandlungen Jon. Gadolîns. 



In denominandis basibus, nonnihil ab etyniologia Galileis accepta discedendum essô 

 putaverunt Germani. His maxime quidam displicuerunt vocabula potassae et sodae, quibus illi 

 duo alcalia fixa intellexerant. Existimaverunt nempe ab iisdem mentem facile ad erroneas 

 notiones amplectendas induci posse, cum diversa sit vulgaris earum apud Europaeas gentes 

 significatio. Proinde ipsis praetulerunt vocabula antiqua Icali et natrum. Atque, quo genere 

 neutre inter se convenirent tria alcalia, salesque ex singulis nati, tertium quoque, sive vola- 

 tile alcali potius ammonium, quam ammoniacam nuncupaverunt. Parem ob caussam terris, 

 quibus alias voces femininae assignari soient, neutrius generis nomina nonnulli dederunt. Sic 

 salibus terrestribus quoque neutrius generis nomina concessa sunt, ut etiam metallicis sali- 

 bus, qui grammaticale genus nomenque metalli sibi proprii servaverunt. 



Oryctologis omnium gentium quam plurimis nuUa alla salium divisio naturae consona 

 visa est, quam quae illos secundum suas bases disponat. Iisdem itaque maxime placuit de- 

 nominationis methodus prior Beegmanni. Sic, alios ut taceamus, Illustris inter Gallos Haüy 

 potassam, sodam, calcem, barytam etc. sulphateas, nitrateas, carhonateas, horateas e. s. p. nun- 

 cupat sales ex alcalibus vel terris atque acidis sulphurico etc. formatos, metallicos sales pari 

 ratione a métallo denominans. 



§. VI. 



Considerando quae in Gallicorum nomenclatura corrigenda alii nuper posuerunt stu- 

 dia, primum animis obversatur anomalia methodi illorum, qui sua distributione salium aliud 

 systema respicere videntur, aliud denominatiouibus; ubi pro epitheto nominis specifici, sub 

 forma adjectiva, adhil)ent vocabulum ab acido derivatum, quo genus salis intellectum volunt. 

 Hac vero in re exagitanda non morabimur, cum existimemus neminem non nobis assentiri, 

 quod, in denominandis rebus quibuscunque systematice dispositis, oporteat Substantive no- 

 mine, nisi tale subintelligatur, denotari genus, atque huic, cognominis loco, adjungi vocabulum 

 special. Sufficiat ergo nobis duplicem perpendere diversitatem hodiernarum nomenclaturarum. 

 l:o Quod nomina generica ab acidis alii, alii a basibus derivanda esse judicavarint. 2:o Quod 

 ad significanda genera salium alii nova formavarint vocabula a nominibus acidorum aeque ac 

 basium diversa, aliis vero haec superflua visa sit novorum vocabulorum creatio, quia ipsa 

 basium nomina cum salibus quoque apte communicari vidarentur. 



Negari non potest, quin facile appareat similitudo multorum salium simili acido dota- 

 torum. Sales acidum sulphuricum continentes cum pulvere carbonum usti pandunt odorem 

 sulphuris ardentis; omnes quoque, quantum hue usque experiri licuit, in alcohole vini'prorsus 

 insolubiles sunt. Sales acidum nitricum foventes cum eorporibus inflammabilibus ad rube- 

 dinem calafacti, detonationis producunt phaenomenon. In plurimis aliis salibus proditur na- 

 tura acidi latentis per varias mutationes, ope corporum s. d. reagentium, excitatas. Ipsa deni- 

 que acida, aha atque aha ratione, vincuhs liberari possunt et ex effectibus sibi propriis co- 

 gnosci. Accedit, quod per solam acidi metamorphosin aliam prorsus naturam saepius acquirat 

 sal. Proinde magnopere sese apud multos ea commendavit sententia, quod praecipuas virtu- 

 tes suis acidis debeant sales, quodque secundum acidorum ordines convenientissime distri- 

 buantur, et nomina generica ad hanc dispositionem conforraia sortiri debeant. 



Tom. XXXIX. 



